Diari Oficial de la Generalitat Valenciana


Sumari del DOGV 3742, del 04-05-2000 (2000/3234)

Informació pública del programa d'actuació integrada per al desenvolupament de la unitat d'execució número 1 del Pla Especial de Protecció i Reforma Interior (PEPRI) del Palmar (PS 2).
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3742

Data del DOGV
:   04-05-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/3234


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució número 1 del Pla Especial de Protecció i Reforma Interior (PEPRI) del Palmar (PS 2). [2000/A3234]
  
Mitjançant la Resolució de l'Alcaldia número U-2708, de 12 d'abril de 2000, s'ha disposat el que segueix:
  
«Vista l'alternativa tècnica del programa d'actuació integrada presentada per la mercantil Construcciones Martí, SA, i els informes emesos per l'Oficina Tècnica de Planejament i la Secció de Projectes d'Infraestructura del Servei de Projectes Urbans, de conformitat amb els articles 32, 45, 48 i 55 i concordants de la Llei Reguladora de l'Activitat Urbanística (LRAU), i la delegació conferida per la Resolució número 2.242, de 7 de juliol de 1999, resolc:
  
Sotmetre a informació pública durant un termini de 20 dies hàbils ?amb l'efecte suspensiu de llicències prescrit en l'article 57 de la LRAU i 152 del Reglament de Planejament?, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i després de la remissió dels avisos establits en l'article 46.3 de la LRAU, l'alternativa tècnica de programa d'actuació integrada presentada per la mercantil Construcciones Martí, SA, en data 7 de març de 2000, per al desenvolupament de la unitat d'execució número 1 del Pla Especial de Protecció i Reforma Interior PS 2, el Palmar, que inclou una memòria, modificació de les ordenances del Pla Especial de Reforma Interior de l'Àrea de Qualificació Urbanística UFA-2ª del PEPRI del Palmar i projecte d'urbanització.
  
En aquest termini podran presentar-se al Servei Municipal de Planejament (avinguda d'Aragó, 35) tant al·legacions com alternatives tècniques que pretenguen competir amb l'exposada al públic, i quedarà prorrogat el termini per 20 dies addicionals, si en els 10 primers d'informació pública alguna persona, prestant-ne caució per un import de 500.000 pessetes, es compromet a presentar una alternativa tècnica substancialment distinta a la inicial.
  
En els cinc dies següents al venciment del termini d'informació pública, qualsevol persona podrà presentar a l'Oficina de Contractació de la corporació (plaça de l'Ajuntament), proposicions juridicoeconòmiques en una plica tancada a qualsevol de les següents alternatives tècniques presentades, i s'efectuarà l'acte d'obertura de les presentades el dia següent hàbil a l'acabament d'aquest termini, llevat que siga dissabte, cas en què es traslladarà al dia següent hàbil. Totes les actuacions podran ser objecte de consulta i al·legació per les persones interessades durant els 10 dies següents a l'acte d'obertura de pliques; així mateix, durant tot el procediment podrà ser objecte de pública consulta, al Servei de Planejament, les al·legacions i alternatives tècniques que s'hi presenten. »